**Malin Skulstad Sunde** (født 15. juli 2000) er en norsk fotballspiller fra Spjelkavik i Ålesund, som fra 1. januar 2024 er klubbløs.

Klubbkarriere
-------------

#### Fortuna Ålesund (2015–2017)

Sunde startet å spille fotball i Spjelkavik IL som seksåring, hun spilte der fram til hun gikk til Fortuna Ålesund i 2015. Hun spilte fast for Fortuna i 1. divisjon i 2015 og 2016, før laget rykket ned til 2. divisjon. Hun ble med ned etter nedrykket og spilte i 2. divisjon i 2017, der viste hun virkelig at hun var for god for nivået med imponerende 18 mål på 14 kamper. Hun var også med å vinne NM J19 i 2017 med Fortuna.

#### Trondheims-Ørn (2018–2019)

17 år gammel gikk hun til Trondheims-Ørn før 2018-sesongen etter å ha vært ønsket av flere klubber i Toppserien. Hun debuterte i Toppserien i 1- 2 tapet borte mot Grand Bodø, 24. mars 2018. Hun gikk rett inn på laget i Trondheims-Ørn og ble en fast starter som midtstopper.

#### Sandviken (2020)

Etter to sesonger i Trondheims-Ørn gikk hun før 2020-sesongen til Sandviken, som var spådd å kjempe om gullet. Hun kom til klubben med en klar oppfattelse av at hun skulle bli satset på som midtstopper, men Sandviken ønsket å bruke henne som venstreback. Kun fire kamper ut i sesongen ble det kjent at hun terminerte kontrakten med klubben, hun hadde da kun spilt 48 minutter med seriefotball for de. Sunde uttalte at ¨Jeg er ingen venstreback, og trives ikke med det.¨ og at for hennes utvikling var det bedre å reise videre.

#### Brøndby (2020–2021)

Kort tid etter at kontrakten med Sandviken ble terminert signerte hun for den danske toppklubben Brøndby. Der fikk hun sin Champions League-debut mot Vålerenga i februar 2021. Brøndby var i 2020/21-sesongen med å kjempet om seriegullet i Danmark helt til siste slutt, men måtte gi tapt til HB Køge å ta til takke med 2. plass. Sommeren 2021 var hun ønsket av engelske Manchester City, men mangel på A-landskamper gjorde at hun ikke ville fått arbeidstillatelse i England. Dermed satte det en stopper for en potensiell overgang. Høsten 2021 slet hun med en kneskade som satte henne ut av spill en periode.

#### Fiorentina (2022)

I januar 2022 signerte hun for den italienske klubben Fiorentina i Serie A. Etter knapt en måned i klubben meddelte Fiorentina, 24. februar 2022 at kontrakten var terminert etter forespørsel fra Sunde selv grunnet personlige årsaker. Dermed forlot hun klubben uten å ha spilt noen kamper.

#### Vålerenga (2022–2023)

27. februar 2022 ble det kjent at hun hadde signert en toårskontrakt med Vålerenga. Etter å ha spilt mye for Vålerenga våren 2022, satte en skade den samme høsten henne ut av spill det neste året. Hun forlot klubben da kontrakten gikk ut etter 2023-sesongen.

Landslagskarriere
-----------------

Sunde har landskamper for J15, J16, J17, J19 og U23-landslaget.

Hun spilte for Norges J17-landslag som tok seg til semifinale i U17 EM i Tsjekkia 2017. Hun gjorde det så godt at hun ble valgt ut på UEFAs kåring av turneringens lag. To år senere var hun kaptein for J19-landslaget under U19 EM i Skottland 2019.

I mai 2021 ble hun tatt ut på det norske A-landslaget for første gang, til privatlandskampene mot Nederland og Sverige.

Referanser
----------

1. 1 2  Fotball, Vålerenga (4. desember 2023). «Malin Sunde drar videre». *Vålerenga Damefotball*. Besøkt 3. januar 2024.
2. ↑  «Vikajenta Malin Skulstad Sunde klar for Sandviken - Spjelkavik IL Fotball». *www.spjelkavikfotball.no* **(norsk)**. Besøkt 15. februar 2022.
3. ↑  Eikrem, Allan Rune (17. november 2017). «Cupgull til FK Fortuna Ålesund». *NRK*. Besøkt 15. februar 2022.
4. ↑  «Stortalentet valgte Trondheim foran Bergen og Ålesund». *www.aftenbladet.no*. Besøkt 15. februar 2022.
5. ↑  Fløttum-Angeltveit, Petter (2. juli 2020). «(+)Både eksperten, mediene og klubben selv tror Sandviken kan ta gull». *smp.no* **(norsk)**. Besøkt 15. februar 2022.
6. ↑  Haaland, Bernt-Erik (7. juli 2020). «(+) – Ville ikke valgt Sandviken om jeg hadde visst dette». *Bergensavisen* **(norsk)**. Besøkt 15. februar 2022.
7. ↑  «Terminerte kontrakt etter 48 minutter på banen - klar for dansk toppklubb». *www.vg.no*. Besøkt 15. februar 2022.
8. ↑  «Terminerte kontrakt etter 48 minutter på banen - klar for dansk toppklubb». *www.vg.no*. Besøkt 15. februar 2022.
9. ↑  «City-drømmen gikk i vasken for Malin (20) – ville ikke fått arbeidstillatelse». *www.vg.no*. Besøkt 15. februar 2022.
10. ↑  «Malin Sunde skifter til italiensk fodbold». *brondby.com* **(dansk)**. Besøkt 15. februar 2022.
11. ↑  Grannes, Odd-Sølve I. (26. januar 2022). «(+)Sunde klar for italiensk Serie A-klubb». *smp.no* **(norsk)**. Besøkt 15. februar 2022.
12. ↑  «https://twitter.com/acf\_womens/status/1496835859467091968». *Twitter*. Besøkt 27. februar 2022.  Ekstern lenke i `|title=` (hjelp)
13. ↑  Bergo, Fredrik (27. februar 2022). «Malin Sunde er klar for Vålerenga!». *Vålerenga Damefotball*. Besøkt 27. februar 2022.
14. ↑  Svendsen, Aleksander (16. november 2023). «(+) Dette sier hun om en retur til AaFK Fortuna». *smp.no* **(norsk)**. Besøkt 3. januar 2024.
15. ↑  «Vikajenta Malin Skulstad Sunde klar for Sandviken - Spjelkavik IL Fotball». *www.spjelkavikfotball.no* **(norsk)**. Besøkt 15. februar 2022.
16. ↑  Stenerud, Kristian (28. mai 2021). «(+)I fjor fikk hun nesten ikke spille i toppserien. Nå er hun tatt ut på A-landslaget.». *smp.no* **(norsk)**. Besøkt 15. februar 2022.

Eksterne lenker
---------------

* (en) Malin Skulstad Sunde – WorldFootball.net Rediger på Wikidata

* (en) Malin Skulstad Sunde – Soccerway Rediger på Wikidata

* (no) Malin Skulstad Sunde – Norges Fotballforbund Rediger på Wikidata

* (de) Malin Skulstad Sunde – Soccerdonna Rediger på Wikidata

* (en) Malin Skulstad Sunde – FBref Rediger på Wikidata